**பேபி ராணி மௌரியா** (*Baby Rani Maurya*) (பிறப்பு 15 ஆகத்து 1956) ஓர் இந்திய அரசியல்வாதி ஆவார். இவர் 26 ஆகத்து 2018 முதல் செப்டம்பர் 2021 வரை உத்தராகண்டின் ஏழாவது ஆளுநராக நியமிக்கப்பட்டார். இவர் 1990களின் தொடக்கத்தில் பாரதிய ஜனதா கட்சியின் தொண்டராக அரசியலில் நுழைந்தார். இவர் 1995 முதல் 2000 வரை ஆக்ரா மாநகராட்சியின் முதல் பெண் நகரத் தந்தையாக இருந்தார். 2002 முதல் 2005 வரை, இவர் தேசிய மகளிர் ஆணையத்தில் பணியாற்றினார். இவர் யோகி ஆதித்தியநாத்தின் இரண்டாம் அமைச்சரவையில் கேபினெட் [*தெளிவுபடுத்துக*]அமைச்ச்ராக 24 மார்ச் 2022 அன்று பதவியேற்றார்.

ஆரம்ப கால வாழ்க்கை
------------------

இவர், 15 ஆகஸ்ட் 1956இல் பிறந்தார். இவர் இளங்கலை கல்வியியல் பட்டத்தையும் முதுகலை பட்டத்தையும் பெற்றுள்ளார்.

தொழில்
------

1990களின் முற்பகுதியில் இவர் தீவிர அரசியலில் இருந்தார். பஞ்சாப் தேசிய வங்கியின் இயக்குநராக இருந்த வங்கி அதிகாரியான பிரதீப் குமார் மௌரியாவை திருமணம் செய்த பிறகு, ஓய்வு பெற்றுக் கொண்டு வங்கியின் ஆலோசனைக் குழுவில் பணியாற்றுகிறார். இவர் தனது அரசியல் வாழ்க்கையை பாரதிய ஜனதா கட்சியில் தொடங்கினார். 1995ஆம் ஆண்டில் இவர் ஆக்ரா நகரத் தந்தை தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார். இவர் ஆக்ராவின் முதல் நகரத் தந்தையாக இருந்த முதல் பெண்மணியாவார். மேலும் 2000 வரை அந்தப் பதவியில் இருந்தார்.

பிற பொறுப்புகள்
---------------

1997ஆம் ஆண்டில், இவர் பாரதிய ஜனதா கட்சியின் பட்டியல் சாதிப் பிரிவின் அலுவலக பொறுப்பாளராக நியமிக்கப்பட்டார். இப்போது இந்தியாவின் குடியரசுத் தலைவராக இருக்கும் ராம் நாத் கோவிந்த் அப்போது அப்பிரிவின் தலைவராக இருந்தார். இந்த பிரிவின் அலுவலகப் பொறுப்பாளராக, உத்தரபிரதேசத்திலுள்ளபட்டியல் சாதியினரிடையே கட்சியின் அணுகலை வலுப்படுத்தும் பொறுப்பை இவர் ஏற்றுக்கொண்டார். 2001ஆம் ஆண்டில், இவர் உத்தரபிரதேச சமூக நல வாரியத்தில் உறுப்பினரானார். தலித் பெண்களை மேம்படுத்துவதற்கான இவரது முயற்சிகளை அங்கீகரிக்கும் வகையில், 2002ஆம் ஆண்டில் இவர் தேசிய மகளிர் ஆணையத்தில் உறுப்பினராக நியமிக்கப்பட்டார். ஆணியத்தில் இவர் 2005 வரை பணியாற்றினார்.

தேர்தல்
-------

2007 உத்தரப் பிரதேச சட்டப் பேரவைத் தேர்தலில் எத்மத்பூர் தொகுதியில் போட்டியிட இவரை கட்சி பரிந்துரைத்தது. இருப்பினும், இவர், பகுஜன் சமாஜ் கட்சி வேட்பாளாரான நாராயண் சிங் சுமனிடம் தோல்வியடைந்தார். பின்னர், 2013 முதல் 2015 வரை, பாரதிய ஜனதா கட்சியால் நியமிக்கப்பட்ட மாநில அளவிலான பொறுப்புகளில் இவர் ஈடுபட்டார். சூலை 2018இல், இவர் குழந்தை உரிமைகள் பாதுகாப்புக்கான மாநில ஆணையத்தின் உறுப்பினராக நியமிக்கப்பட்டார்.

ஆளுநர் பதவி
-----------

21 ஆகத்து 2018 அன்று, மௌரியா இந்திய அரசால் உத்தரகாண்டின் ஏழாவது ஆளுநராக நியமிக்கப்பட்டார். உத்தரகாண்டில் உள்ள ஆளுநர் மாளிகையில் நடந்த விழாவில் ஆகத்து 26 அன்று இவர் பதவியேற்றார். இதன் மூலம் உத்தரகாண்டின் ஆளுநராக பதவியேற்ற இரண்டாவது பெண்மணி ஆனார். மார்கரெட் ஆல்வா, 2009இல் ஆளுநராக நியமிக்கப்பட்டவர். இவர் கிரிஷன் காந்த் பாலுக்குப் பிறகு ஆளுநர் பதவிக்கு வந்தார். இவருடைய பதவி அதிகாரப்பூர்வமாக ஜூலை 8 ஆம் தேதியுடன் காலாவதியாகிவிட்டது. ஆனால் இவரை மாற்றுவதற்கான தாமதம் காரணமாக இவர் ஆகஸ்ட் 25 வரை பதவியில் இருந்தார்.

2022 உத்தரப் பிரதேச சட்டமன்றத் தேர்தல்
--------------------------------------

தற்போது பாரதிய ஜனதா கட்சியின் தேசிய துணைத் தலைவராக உள்ள பேபி ராணி மெளரியா, 2022 உத்தரப் பிரதேச சட்டமன்றத் தேர்தலில் ஆக்ரா மாவட்டத்தில் உள்ள தனித் தொகுதியில் வேட்பாளராக போட்டியிடுகிறார்.

மேற்கோள்கள்
-----------

1. ↑  "New Uttarakhand governor likely to take oath on September 15 | Dehradun News - Times of India".
2. 1 2 3 4  "Bioprofile of Smt. Baby Rani Maurya, Hon'ble Governor, Uttarakhand". *Rajbhawan Uttarakhand*. Archived from the original on 27 August 2018.
3. 1 2 3 4 5 6 7 8 9 10  Lavania, Deepak (23 August 2018). "Uttarakhand governor Baby Rani Maurya a dedicated worker, strict administrator". *The Times of India*. .
4. ↑  "Baby Rani Maurya To Take Oath As Uttarakhand Governor On 26th August". *Uttarakhand News Network*. 23 August 2018. .
5. 1 2 3  Kumar, Yogesh (22 August 2018). "Former Agra mayor appointed Uttarakhand governor". *The Times of India*. .
6. 1 2  "List of Members of the Commission since its inception". *National Commission for Women*.
7. ↑  "339-Etmadpur- Uttar Pradesh". *Election Commission of India*.
8. 1 2  "Baby Rani Maurya takes oath as Uttarakhand Governor". *Deccan Chronicle*. Asian News International. 26 August 2018 இம் மூலத்தில் இருந்து 30 ஆகஸ்ட் 2018 அன்று. பரணிடப்பட்டது.. .
9. 1 2  "Baby Rani Maurya sworn in as new Uttarakhand governor". *The Economic Times*. Press Trust of India. 26 August 2018. .
10. ↑  Kumar, Yogesh (9 July 2018). "Who will be the next U'khand governor?". .
11. ↑  ராணி: மாயாவதியுடன் ஒப்பிடப்படும் இந்த தலித் தலைவர் யார்?
[*தொடர்பிழந்த இணைப்பு*]